Gúlxatiysha Ayımbetova

Gúlxatiysha Aymanovna Ayımbetova (1961. 24. 12, Taxtakópir rayonı ) - qosıqshı, Qaraqalpaqstan (1999 ) hám Ózbekstan (2000) xalıq artisti. J. Shamuratov atındaǵı Nókis mámleketlik kórkem óner bilim jurtın tamamlaǵan (1983). 1980-81-jılları Berdaq atındaǵı Qaraqalpaqstan mámleket filarmoniyası janındaǵı « Ayqulash» ansambli, 1981-jıldan « Ámiw tolqını» ansamblinde qosıqshı. Shıńǵırlaytuǵın, keń diapazonlı, jaǵımlı dawısqa iye. Repertuarınan qaraqalpaq xalıq qosıqları (« Muwsa sen yarı», « Nazlınıń», « Jaqsıraq», « Ne bilsin» hám basqalar ), qaraqalpaq kompozitorları dóretpeleri (« Keń dala», « Ata mákan» N. Muxammeddinov; « Watan», « Ana topıraǵım», « Ózbekstan», Q. Xilalov hám basqalar ) orın alǵan. A. dıń kópshilik qosıqları Qaraqalpaq radiosi fonotekası hám gramplas-tinkesı (« Gúlxatiysha Ayımbetova atqaradı», 1982 hám basqalar ) ǵa jazıp alınǵan.

Kategoriya:Qosıqshılar